钦定古今图书集成/明伦汇编/官常典/第748卷 > 周遇吉
## 钦定古今图书集成/明伦汇编/官常典/第748卷 > 周遇吉

按《烈皇小识》：闯贼临忻州，官民迎降。进攻代州，总兵
周遇吉固守，连战十馀日。遇吉连发大炮，杀贼近万
人。会火药尽，有请款者，遇吉曰：“三日内杀贼且万，若
辈何怯耶？能胜之，一军尽为忠义。若不支，缚我以献。”
于是开门奋击，杀贼数千人，贼惧遂退。或为贼谋，请
分为十队，更番迭战，且去帽为识，有帽者辄杀之。贼
乃引兵复进，去帽以自别，官军不能支。城陷，遇吉纵
火焚其家，而自挥刀力斗，身中流矢，牙兵俱尽，遂见
执。骂贼甚厉。贼怒，缚于市，磔之，屠宁武。